Аԥсны Апарламент аделегациа Москваҟа ицеит
© Sputnik / Томас ТхайцукПарламент Абхазии
© Sputnik / Томас Тхайцук
Аԥсны Жәлар Реизара адепутатцәа Урыстәылеи Белоруссиеи Реидгыла Апарламенттә еизара аҟны еснагьтәи анаԥшыҩцәас иқәгылоит.
АҞӘА, ԥхынҷкәын 18 - Sputnik. Аԥсны Жәлар Реизара аиҳабы Лаша Ашәба зхадараҿы дыҟоу адепутатцәа Москваҟа ицеит Урыстәылеи Белоруссиеи Реидгыла Апарламенттә еизара 63- тәи асессиа аусура аҽалархәраз.
Асессиа мҩаԥгахоит ԥхынҷкәын 19 рзы. Урыстәылеи Белоруссиеи Реидгыла Апарламенттә еизара аҟны 2008 шықәса раахыс Аԥснытәи Апарламент еснагьтәи анаԥшыҩцәас иалахәуп.
Еснагьтәи анаԥшыҩцәа алшара рымоуп Апарламенттә еизара аилатәарақәа рыҽрылархәра.